Det er avisa Sagat som skriver dette i dag.

Avisen omtalte tidligere denne uka en alvorlig mobbesak på skolen, hvor en gutt blant annet hadde blitt slått i hodet med en spade.

Les også: Mener mobbing må gi konsekvenser for lærere og rektorer

Har hatt møter med skolen

Faren sier skoleledelsen har ansvaret for at mobbingen har fått fortsette.

– Jeg hadde møter med rektor og fikk forklart at dette tok de alvorlig, og dette skulle de sette en stopper for, sier faren til avisa.

Les også: Økt beredskap mot mobbing

Er rasende

Faren er fortvilet etter at han flere ganger har tatt opp problemet med skolen.

– Når skolen anmeldes forventer jeg at det får konsekvenser og at det ryddes opp. Hvis ikke politiet gjør noe, frykter jeg at jeg blir nødt til å ta saken i egne hender, sier faren, som legger til at han er rasende, og kommer til å forfølge saken så langt det går.

Rektor Rune Røksland sier til Sagat de bare må forholde seg til den varslede politianmeldelsen, og har ingen ytterligere kommentar.

Ifølge avisa har rektor Rune Røksland tidligere sagt at saken har vært vanskelig å løse, og at de heller ikke hadde vært flinke nok i oppfølgingen av mobbesaken.